การบินไทยจัดเต็มบินตรงจากยุโรป 5 เที่ยวบิน ตลอดเดือนกรกฎาคม-กันยายน 2564 พร้อมเตรียมจัดเที่ยวบินเพิ่มในตารางบินฤดูหนาวนี้
บริษัท การบินไทย จำกัด (มหาชน) จัดพิธีต้อนรับผู้โดยสารจากเที่ยวบินแรกที่ดินทางมาถึงจังหวัดภูเก็ต เที่ยวบินที่ที่ 923 เส้นทาง แฟรงก์เฟิร์ต-ภูเก็ต โดยมีนายนนท์ กลินทะ ประธานเจ้าหน้าที่สายการพาณิชย์ บริษัท การบินไทยฯ เป็นประธานในการต้อนรับพร้อมด้วยนายศิริปกรณ์ เชี่ยวสมุทร รองผู้ว่าการท่องเที่ยวแห่งประเทศไทย  ด้านตลาดยุโรป แอฟริกาตะวันออกกลาง และอเมริกา นางกัลยรัตน์ สุทธิพัฒนกิจ รองผู้อำนวยการท่าอากาสยานภูเก็ตสายสนับสนุนธุรกิจ นางอารีย์ วีวรรณมาศ นายด่านศุลกากร ท่าอากาศยานภูเก็ต ให้เกียรติร่วมในพิธีพร้อมด้วยแขกผู้มีเกียรติและสื่อมวลชนประธานเจ้าหน้าที่สายการพาณิชย์ บริษัท การบินไทยฯ เปิดเผยว่า เพื่อสนองนโยบายของรัฐบาลในการกระตุ้นและขับเคลื่อนเศรษฐกิจ ภายใต้โมเดล ภูเก็ต แซนด์บ๊อกซ์ ด้วยการเปิดประเทศรับนักท่องเที่ยวที่ได้รับการฉีดวัคซีนป้องกันโควิด-19 ครบโดส ให้เดินทางเข้ามาท่องเที่ยวที่จังหวัดภูเก็ตแบบไม่ต้องกักตัวและเพื่อเป็นการช่วยเหลือผู้ประกอบการที่ได้รับผลกระทบจากวิกฤติการแพร่ระบาดของโควิด-19  บริษัท การบินไทยฯ ได้จัด 5 เที่ยวบินจากยุโรป ทำการบินตรงสู่ภูเก็ต ในเดือนกรกฎาคม-กันยายน 2564 ได้แก่ โคเปนเฮเกน แฟรงก์เฟิร์ต ปารีส ทำการบินทุกวันศุกร์ สัปดาห์ละ1 เที่ยวบิน ส่วนลอนดอนและซูริก ทำการบินทุกวันเสาร์ สัปดาห์ละ 1 เที่ยวบิน นอกจากนี้ บริษัท การบินไทยฯ ยังมีแผนจัดเที่ยวบินเพิ่มเติมในตารางบินฤดูหนาวปี 2564 เพื่อรองรับการเดินทางอย่างต่อเนื่อง โดยเที่ยวบินแรกของการบินไทยที่ทำการปินสู่ภูเก็ต ในวันนี้ ( 3 กรกฎาคม 2564 ) ได้แก่ เที่ยวบินที่ ทีจี 923เส้นทาง แฟรงก์เฟิร์ต-ภูเก็ต เดินทางถึงท่าอากาศยานนานาชาติภูเก็ต เวลา 07.10 น. ตามด้วยเที่ยวบินที่ ทีจี 953 เส้นทาง โคเปนเฮเกน-ภูเก็ต และเที่ยวบินที่ ทีจี 933 เส้นทาง ปารีส-ภูเก็ต ตามลำดับและในวันที่ 4  กรกฎาคม 2564 มีเที่ยวบินจากยุโรปอีก 2 เที่ยวบิน ได้แก่ เที่ยวบินที่ ทีจี 917 เส้นทาง ลอนดอนภูเก็ต และเที่ยวบินที่ ทีจี 973 เส้นทาง ชูริก-ภูเก็ต  โดยจำนวนผู้โดยสารที่เดินทางจากยุโรปทั้ง 5 เส้นทางดังกล่าว รวมประมาณ 300 คน